stanford-oval/wikipedia huggingface dataset:
Jacques Bainville

Jacques Bainville
Jacques Bainville (9. helmikuuta 1879, Vincennes – 9. helmikuuta 1936, Pariisi) oli ranskalainen historioitsija, lehtimies ja Ranskan akatemian jäsen.
Käytyään Henri IV -nimisen tunnetun pariisilaislyseon Bainville suuntautui historian alalle. Hän kirjoitti ensimmäisen teoksensa Histoire du roi Louis II 20-vuotiaana.
1900-luvun alussa Bainville työskenteli toimittajana muuan muassa La Gazette de France ja L'Action française -lehdissä.
Erityisesti Jacques Bainville tunnetaan monarkistisista aatteistaan ja toiminnastaan l’Action française -liikkeessä. Hänen laajassa ja korkeatasoiseksi tunnustetussa tieteellisessä tuotannossaan on myös nähtävillä monarkismia sympatisoivia piirteitä. Bainville oli kirjoittajana tyylin ja kirjallisen muodon taituri, mitä osoittaa erityisesti vuonna 1942 suomennettu Ranskan historia (Histoire de France).
Jo kuolemansairas Jacques Bainville valittiin maaliskuussa 1935 Ranskan akatemiaan, Raymond Poincarén jättämälle tuolille nro 34.
Tuotantoa

Louis II de Bavière (1900)
Bismarck et la France (1907)
Histoire de deux peuples: la France et l’Empire allemand (1915)
La guerre et l’Italie (1916)
La Russie en 1916 (1917)
Histoire de trois générations (1918)
Comment est née la Révolution russe (1919)
Les conséquences politiques de la paix (1920)
Histoire de France (1924) (suom. 1942)
Napoléon (1931)
Histoire de la IIIe République (1935)
Aiheesta muualla

Bainville Ranskan akatemian sivustolla (ranskaksi) (Arkistoitu – Internet Archive)
Saimaankaupunki

Etelä-Karjalan kunnat vuonna 2006. Imatra on numero 1, Joutseno 2, Lappeenranta 3 ja Rautjärvi 7.
Saimaankaupunki (ruots. Saimenstad) oli suurkuntahanke, jonka tarkoituksena oli alun perin yhdistää Lappeenranta, Joutseno, Rautjärvi ja Imatra. Rautjärvi jätettiin hankkeesta myöhemmässä vaiheessa pois, koska uudesta kunnasta olisi tullut maantieteellisesti epäyhtenäinen (Imatralla ja Rautjärvellä ei ole yhteistä rajaa, vaan välissä on Ruokolahden kunnan alue). Kuntaliitosneuvottelut aloitettiin vuonna 2001 Imatran, Lappeenrannan ja Joutsenon kesken. Hanke kariutui ensiksi lähinnä kuntien epäilyksiin palvelurakenteensa säilymisen puolesta ja toisessa vaiheessa Imatralla liikkuviin epäilyksiin Lappeenrannan johtoasemasta. Kuntalaisten keskuudessa uutta suurkuntaa ei mielipidemittauksissa juurikaan kannatettu.
Marraskuun 2003 liitosneuvottelut kariutuivat ja hanke typistyi kuntayhteistyöhön. Myöhemmin hanke on pelkistynyt aluekeskus Saimaankaupungiksi, joka kuuluu sisäasiainministeriön aluekeskusohjelmaan.
Lappeenranta ja Joutseno alkoivat vuonna 2006 selvittää mahdollista kuntaliitosta keskenään – ei kuitenkaan ”Saimaankaupungin” hengessä, vaan puhtaalta pöydältä. Liitos toteutui vuoden 2009 alusta. Tämän jälkeen vielä Ylämaa liittyi osaksi Lappeenrantaa vuoden 2010 alussa sekä Suomenniemi osaksi Mikkeliä ja Etelä-Savoa vuoden 2013 alussa, eikä sen jälkeen ole tapahtunut toistaiseksi yhtään liitosta Etelä-Karjalassa.
Sadri (täsmennyssivu)

Sadri voi tarkoittaa seuraavia asioita:
Sadri, kaupunki Intiassa Rajasthanin osavaltiossa
Sadri, indoarjalainen kieli
Sadri Maksudi Arsal, venäläinen tataarivaltiomies.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sadri”, voi hakea sivunnimihaulla, laajalla sivunnimihaulla tai tekstihaulla.
Indiana Harbor Belt Railroad

Indiana Harbor Belt Railroad (AAR-lyhenne: IHB) on yhdysvalloissa Chicagon alueella toimiva rautatieyhtiö. Sen toimenkuva on pääasiassa toimia välikätenä Canadian Pacific, CSX Transportation, ja Norfolk Southern-rautateiden yhdysliikenteelle. Muita asiakkaita ovat mm. Union Pacific, BNSF Railway, Canadian National Railway, Belt Railway Of Chicago, Iowa Interstate, Elgin, Joliet & Eastern, Chicago Rail Link, Chicago South Shore & South Bend, Chicago, Fort Wayne & Eastern, Indiana Rail Road, Wisconsin & Southern Railroad sekä South Chicago & Indiana Harbor. Yhtiöllä on myös laajat verkostot teollisuusraiteita Chicagon esikaupunkialueella.
Rataverkko koostuu 54 mailin pääradasta sekä sivuraiteista ja ratapiharaiteista, joita on noin 266 mailia. Suurimmat ratapihat sijaitsevat Blue Islandissa Illinoisissa sekä Hammondissa, Indianassa. Michigan Avenue Yard East Chicagossa on myös merkittävä, palvellen alueen terästeollisuutta.
Aiheesta muualla

Kotisivu
Indiana Ice

| Indiana Ice |
| --- | --- |

Perustettu:  2003
Entiset nimet:  Danville Wings (NAHL) (2003–2004) Indiana Ice (USHL) (2004- ) 
Kaupunki:   Indianapolis, Indiana
Kotiareena:  Bankers Life Fieldhouse ja Pan Am Plaza
Sarjataso:  USHL
Konferenssi:  Itäinen
Värit:                
Toimitusjohtaja:   Jeff Brown
Päävalmentaja:   Jeff Brown
Infobox OKNimi-testi OK: 
Indiana Ice on vuonna 2003 perustettu yhdysvaltalainen juniorijääkiekkoseura, joka pelaa USHL:ssa. 
Seura on kotoisin Indianapolista Indianasta.
Aiheesta muualla

Indiana Icen verkkosivut (Arkistoitu – Internet Archive) (englanniksi)
Gustaf Rancken (s. 1837)

| Gustaf Rancken |
| --- | --- |

Henkilötiedot
Syntynyt: 14. helmikuuta 1837 Maaria, Suomi
Kuollut: 17. heinäkuuta 1895 (58 vuotta) Helsinki, Suomi
Ammatti:  pappi, esittelijäsihteeri
Arvonimi: sotarovasti
Vanhemmat:  Fredrik Wilhelm Rancken ja Johanna Elisabet Ekman
Siviilisääty:  naimisissa
Puoliso:  Fanny Wilhelmina Charlotta Jägerhorn
Lapset:  7
Gustaf Rancken (14. helmikuuta 1837 Maaria – 17. heinäkuuta 1895 Helsinki) oli suomalainen pappi ja Suomen senaatin esittelijäsihteeri.
Ranckenin vanhemmat olivat kirkkoherra Fredrik Wilhelm Rancken ja Johanna Elisabet Ekman. Hän pääsi ylioppilaaksi 1857 Turun lukiosta ja valmistui filosofian kandidaatiksi ja maisteriksi 1864 sekä teologian kandidaatiksi 1875. Rancken vihittiin papiksi 1875. Hän teki opintomatkan Saksaan ja Sveitsiin 1878–1879.
Rancken toimi Helsingin normaalikoulun opettajana 1865–1867, Helsingin yliopiston konsistorin amanuenssina 1868–1881 ja samalla kouluasiain ylihallituksen vt. notaarina 1870–1872, Helsingin ruotsalaisen reaalilyseon uskonnon opettajana 1873–1876 sekä Suomen kaartin pataljoonan pastorina 1876–1881. Viimeksi Rancken toimi Suomen senaatin kirkollistoimituskunnan esittelijäsihteerinä 1882–1895. Rancken osallistui Suomen kaartin mukana Venäjän–Turkin sotaan 1877–1878, ja hän sai sotarovastin arvon 1880.
Gustaf Rancken oli naimisissa vuosina 1869–1884 Fanny Wilhelmina Charlotta Jägerhornin (k. 1884) kanssa. Heillä oli seitsemän lasta, joista kaksi kuoli pieninä.
Ivan Sesar

Jalkapalloilija Ivan Sesar (FC Inter Turku)
Ivan Sesar (s. 29. elokuuta 1989 Mostar, Bosnia ja Hertsegovina) on bosniahertsegovinalainen jalkapalloilija, joka edustaa kotimaassaan Tuzla Cityä. Hän on pelipaikaltaan keskikenttäpelaaja. Hän edusti Suomen Veikkausliigassa pelaavaa FC Inter Turkua vuonna 2018. Interiin hän siirtyi Juventus Bucureştista.
Sesar on pelannut Bosnia ja Hertsegovinan jalkapallomaajoukkueessa kolme ottelua vuosina 2011–2012.
Aiheesta muualla

Kuvia tai muita tiedostoja aiheesta Ivan Sesar Wikimedia Commonsissa
Iso ”Kynä” Lindholm

| Iso "Kynä" Lindholm Dave Lindholm |
| --- | --- | --- |

Studioalbumin tiedot
 Äänitetty : maalis–huhtikuussa 1972 Finnvox, Helsinki
 Julkaistu: 1972
 Tuottaja(t): Måns Groundstroem & Ronnie Österberg
 Tyylilaji: suomirock
 Kesto: 29.19
 Levy-yhtiö: Love Records
Dave Lindholmin muut julkaisut
|   | Iso "Kynä" Lindholm 1972 | Sirkus 1973 |
Iso "Kynä" Lindholm on Dave Lindholmin debyyttialbumi sooloartistina. Se julkaistiin alkukesällä 1972. Levyn suurimmaksi hitiksi nousi "Minun nimi on nimessun".
Lindholmin taiteilijanimi oli tuolloin "Great Pen Lee" ja se suomennettiin "Isokynäksi", mutta nimen erikseen kirjoittaminen kannessa oli levy-yhtiö Love Recordsin sihteerin virhe. Albumin toisella painoksella nimi oli korjattu muottoon "Isokynä" Lindholm ja myöhemmillä painoksilla muotoon Isokynä Lindholm (ilman lainausmerkkejä), joskin vuoden 2020 Rolling Recordsin LP-painoksessa levyn nimi on samassa muodossa kuin ensipainoksessa.
Kappaleet

Egon – 2.36
Elämän värit – 2.58
Liity meihin enkeleihin – 3.06
Valovarjoon pam – 2.30
Ooh Bultaco – 3.14
Luonnonlapsi – 2.39
Minun nimi on nimessun – 2.00
Sinun rock – 2.28
Kuunainen – 2.24
Rakas rakas rakas – 2.10
Kaunis hevonen – 3.14
Kokoonpano

Dave "Isokynä" Lindholm – laulu, kitara, kazoo ja fillaritorvi
Heikki "Hessu" Hiekkala – urut ja piano
Pekka Pöyry – huilu
Erik Dannholm – saksofoni
Heikki "Häkä" Virtanen – basso
Pekka Pohjola – basso
Vesa Aaltonen – rummut ja lyömäsoittimet
Kokoonpano > Tuotanto

Erkki Hyvönen – äänittäjä
Antti Joki – äänittäjä
Måns Groundstroem – tuottaja
Ronnie Österberg – tuottaja
Jacques Becker

Jacques Becker (1906–1960) oli ranskalainen elokuvaohjaaja ja käsikirjoittaja. Hän tutustui nuorena klassikko-ohjaaja Jean Renoiriin ja työskenteli 1930-luvulla tämän assistenttina. Beckerin omissa ohjauksissa on selviä vaikutteita Renoirilta.
Filmografia

Goupi Mains Rouges (1942) realistinen elokuva maaseudulta miehitysaikana
Hääpuku (Falbalas, 1945) miehitysajan muotimaailmaa
Pariisi, ah Pariisi! (Antoine et Antoinette) 1946
Suurkaupungin sävel (1949) sodanjälkeinen Pariisi
Vastanaineet (1951) kepeä komedia
Rakastajatar (1952) belle epoquen alamaailmaa
Hirsipuukatu (1953) sovinnainen tarina syrjähypystä
Älkää koskeko (1954) rikoselokuva
Ali Baba ja 40 rosvoa (1954) komedia, pääosassa Fernandel
Elin päivästä päivään (1957) Modiglianin elämää
Tunneli (1960) dokumentaarinen vankilakuvaus
Aiheesta muualla

Jacques Becker Internet Movie Databasessa. (englanniksi)
Jacques Becker Elonetissä.
Kirjallisuutta

Laurinen, Sampsa & Eisenschitz, Bernard: ”Wanted : Jacques Becker (1906-1960) ohjaajan tuntomerkit”. Filmihullu 4/2015.
Straight Blast Gym Ireland

| Straight Blast Gym |
| --- | --- |
Perustettu:  2001
Perustajat:  John Kavanagh
Valmentajat:  John Kavanagh (päävalmentaja) Owen Roddy (pystyottelu) Philip Mulpeter (kunto) Sergej Pikulskij (paini) Karl Cannon (thainyrkkeily) Tom King (brasilialainen jujutsu) Clive Staunton (brasilialainen jujutsu)
Lajit:  brasilialainen jujutsu, vapaaottelu, thainyrkkeily, paini
Paikkakunta:  Dublin, Irlanti
Tunnetuimmat ottelijat:  Conor McGregor Gunnar Nelson Aisling Daly Makwan Amirkhani (2015–) Artem Lobov James Gallagher Cathal Pendred (2009–2015)
Mestaruudet:  UFC, höyhensarjan mestaruus 2015–2016, Cage Warriors höyhensarjan mestaruus 2012, Cage Warriors kevytsarjan mestaruus 2012 Cage Warriors, välisarjan mestaruus 2013 BAMMA, keskisarjan mestaruus 2016
Pääsali:  Straight Blast Gym International
Straight Blast Gym Ireland (lyhyemmin SBG) on irlantilainen vapaaotteluseura. John Kavanagh perusti seuran 2001, joka on osa Matt Thorntonin Straight Blast Gym Internationalia. Sen tunnetuinpia ottelijoita ovat muun muassa Conor McGregor, Gunnar Nelson ja Cathal Pendred.
Historia

John Kavanagh perusti seuran 2001 ja oli sitä ennen omin avuin harjoitellut kamppailulajeja. Myöhemmin samana vuonna seurasta tuli osa Matt Thorntonin Straight Blast Gym International seuraa. Thornton myönsi 2002 Kavanaghille purppura vyön brasilialaisessa jujutsussa. Kolme vuotta myöhemmin hän voitti kultaa brasilialaisen jujutsun euroopanmestaruuskilpailuissa. 2007 Kavanagh'lle myönnettiin musta vyö brasilialaisessa jujutsussa, jonka myötä hänestä tuli samalla ensimmäinen mustan vyön brasilialaisessa jujutsussa saanut irlantilainen. Seura sai sittemmin tunnettavuutta Kavanaghin valmennettua Conor McGregorin Cage Warriorsin vapaaottelumestariksi kesällä 2012, jonka jälkeen McGregor saavutti vielä joulukuussa kevytsarjan mestaruuden, jonka jälkeen hän siirtyi ottelemaan UFC:hen.
Menestyneimmät ottelijat

| Ottelija | Painoluokka | Mestaruudet |
| --- | --- | --- |
| Cathal Pendred | Välisarja | Cage Warriors (2013) |
| Conor McGregor | Höyhensarja Kevytsarja Höyhensarja Kevytsarja | UFC (2015–2016) UFC (2016–2018) Cage Warriors (2012) Cage Warriors (2012) |
Aiheesta muualla

Kotisivut (englanniksi)
Intiaaniasiamies

Intiaaniasiamies (myös intiaaniagentti, engl. indian agent) oli Yhdysvaltain tai Kanadan hallituksen edustaja reservaatissa. Intiaaniasiamiehillä oli merkittävä asema Yhdysvaltojen ja Kanadan intiaaniasiainhallinnossa 1800-luvun loppupuolella ja vielä 1930-luvun alussa intiaaniasiamiehet hallitsivat reservaatteja lähes yksinoikeudella USA:ssa. Tilanne kuitenkin muuttui vuoden 1934 USA:ssa voimaan tulleen Indian Reorganization Actin myötä. Säädöksessä intiaaniasiamiesten valtaa kavennettiin ja reservaattia hallinnoiva neuvosto valittiin vaaleilla intiaanien joukosta.  Asiamiesjärjestelmä poistui käytöstä lopullisesti 1960-luvulle tultaessa.
Aiheesta muualla

Kuvia tai muita tiedostoja aiheesta Intiaaniasiamies Wikimedia Commonsissa
Saimax

Saimax-nimitystä käytetään laivasta, joka mahtuu kulkemaan Saimaan kanavan suluista. Laivan suurin koko määräytyy sulkukammioiden koon ja kanavan syvyyden perusteella. Saimax-termin otti käyttöön Stora Enson logistiikkajohtaja Antti Vehviläinen. Tämän termin esikuvana on merenkulussa yleisesti käytetty Panamax-luokittelu, jolla tarkoitetaan laivaa, joka voi kulkea Panaman kanavassa. Vanhimmat Saimaan kanavan sulkujen mittojen mukaan rakennetut alukset ovat 1900-luvun alusta. Näistä Saimaan tervahöyryistä ei vain käytetty tyyliltään kansainvälistä Saimax-nimitystä.
Mitat

Merenkulkulaitos antaa määräyksiä siitä millaiset vaatimukset Saimaan kanavaa käyttävien alusten ja puutavaralauttojen tulee täyttää. Alusten enimmäismitat ovat seuraavat:
Pituus 82,50 metriä. Sulkukammiossa hinaajan ja puutavaralautan kokonaispituus saa olla enintään 84 metriä. Avokanavassa yhteispituus saa olla enintään 240 metriä. Hinaajan ja hinattavan aluksen kokonaispituus saa olla sulkukammiossa enintään 82,50 metriä. Sama koskee työntökytkyettä.
Leveys 12,60 metriä.
Suurin korkeus veden pinnasta 24,50 metriä.
Syväys 4,35 metriä; hinattavan aluksen syväys saa olla 4,50 metriä.
Jos aluksen mitat ylittävät sallitut mitat jonkin verran, niin alukselle voidaan myöntää lupa kanavassa kulkemiseen. Tällöin tutkitaan soveltuuko alus tai sen poikkeuksellinen kuorma muuten kanavaliikenteeseen.
Myös alusten varusteista on annettu määräyksiä. Esimerkiksi lepuuttajia tulee olla riittävän monta. Kauppa-alusten valonheittimistä annetaan myös määräyksiä. Näissä aluksissa tulee olla myös AIS-laite ja kaksi VHF-puhelinta.
Roque Paloschi

Roque Paloschi (s. 5. marraskuuta 1956) on brasilialainen roomalaiskatolinen piispa. Hänet vihki papiksi Bagén hiippakuntaan Laurindo Guizzardi 7. joulukuuta 1986. Hänet nimitettiin Roraiman hiippakunnan piispaksi 18. toukokuuta 2005, ja hänet konsekroi 17. heinäkuuta Jayme Henrique Chemello, jota avustivat Luiz Soares Vieira ja Laurindo Guizzardi.
Roquefort-sur-Soulzon

Roquefort-sur-Soulzon on kunta Aveyronin departementissa Midi-Pyrénées'n hallintoalueella Ranskassa. Kunnassa oli 679 asukasta vuoden 1999 väestönlaskennassa. Roquefort-sur-Soulzonin pinta-ala on 17 neliökilometriä.
Roquefort-sur-Soulzon on tullut kuuluisaksi Roquefort sinihomejuustostaan.
Suomen muinaistaideseura

| Suomen muinaistaideseura |
| --- | --- |

Perustettu:  1998
Kotipaikka:  Hämeenlinna
Jäsenmäärä:  250
Puheenjohtaja:  Mervi Suomalainen
Aiheesta muualla
Sivusto
Infobox OKNimi-testi OK: 
Suomen muinaistaideseura ry on vuonna 1998 rekisteröity suomalainen yhdistys, jonka tarkoituksena on edistää suomensukuisten kansojen muinaisen taiteen, todellisuuskäsityksen, ympäristön ja elämän ymmärtämistä. Seuran toiminnassa painottuu vahvasti pohjoisten kansojen kalliotaiteen tuntemuksen, tutkimuksen ja suojelun edistäminen.
Toiminta

Tavoitteidensa toteuttamiseksi seura järjestää aiheeseen liittyviä näyttelyitä sekä pitää yllä kansainvälisiä kontakteja järjestämällä ja osallistumalla muinaistaidetta käsitteleviin seminaareihin. Yhteistyö erityisesti Viron muinaistaideseuran sekä Venäjän ja skandinaavisten tahojen kanssa on jatkuvaa. Seura toimii yhteistyössä myös Viron Lahemaalla sijaitsevan  kalliotaidekeskus Virukodan kanssa. Saamiensa apurahojen turvin se tukee taloudellisesti kalliotaiteen tieteellistä tutkimusta. Olennainen osa seuran toimintaa ovat vuosittain järjestettävät matkat kalliotaidekohteille sekä muille kulttuuriperintökohteille. Matkoja on järjestetty Suomen lisäksi Viroon, Venäjän Karjalaan Ääniselle ja Uikujoelle sekä Ruotsiin, Norjaan, Pyreneiden alueelle Ranskaan ja Pohjois-Afrikkaan.  Facebook-sivujen välityksellä seura välittää tietoa muinaistaiteeseen liittyvistä ajankohtaisista uutisista.
Julkaisut

Suomen muinaistaideseuralta on ilmestynyt vuosina 2003 – 2019 seitsemän numeron sarja Aurinkopeura-julkaisuja, joiden artikkeleissa alan asiantuntijat ovat käsitelleet eri teemojen kautta muinaistaiteen ilmentymiä. Yhteistyössä muiden seurojen kanssa se osallistuu myös kaksi kertaa vuodessa ilmestyvän Hiisi-lehden julkaisuun.
Aurinkopeura 1. 2003. Verkkoversio  (Arkistoitu – Internet Archive)
Aurinkopeura 2. 2004. Yhteistyössä Viron muinaistaideseuran kanssa sisältäen Kabli III konferenssin esitelmiä 2003. Artikkelit verkkoversioina
(Arkistoitu – Internet Archive)  (Arkistoitu – Internet Archive)  (Arkistoitu – Internet Archive)  (Arkistoitu – Internet Archive)  (Arkistoitu – Internet Archive)  (Arkistoitu – Internet Archive)  (Arkistoitu – Internet Archive)
Aurinkopeura 3. 2007. Artikkeleita uusimmista muinaistaidelöydöistä Suomessa, Venäjällä ja Virossa.
Aurinkopeura 4. 2008. 10-vuotis juhlajulkaisu.Verkkoversio  (Arkistoitu – Internet Archive)
Aurinkopeura 5. 2010. Linnut muinaisessa taiteessa sekä lintuihin liittyvä mytologia. Verkkoversio  (Arkistoitu – Internet Archive)
Aurinkopeura 6. 2013. Myyttinen käärme. Käärmeaihe taiteessa ja tutkijoiden mielissä. Verkkoversio  (Arkistoitu – Internet Archive)
Aurinkopeura 7. 2019. Suomen muinaistaideseura 20 vuotta.
Aiheesta muualla

Hiisi-lehti muinaisuuden harrastajille. Facebook-sivusto.
Ismo Luukkosen kalliomaalaussivusto.
Suomen kalliomaalaukset - Bongarin käsikirja. Facebook-sivusto.
Rock Art Bridge -hanke.  (Arkistoitu – Internet Archive)
Jakovlev Jak-36

| Jakovlev Jak-36 |
| --- | --- |

Tyyppi:  VTOL-koelentokone
Alkuperämaa:   Neuvostoliitto
Valmistaja:  Jakovlev
Ensilento:  9. tammikuuta 1963
Valmistusmäärä:  4 
Jakovlev Jak-36 (ven. Яковлев Як-36, Nato-raportointinimi Freehand) on neuvostoliittolainen VTOL-koelentokone.
Tekniset tiedot

Lähde:
Yleiset ominaisuudet
Miehistö: 1
Pituus: &&&&&&&&&&&&&017.&&&&0017 m
Kärkiväli: &&&&&&&&&&&&&010.050000010,5 m
Korkeus: &&&&&&&&&&&&&&04.05000004,5 m
Tyhjäpaino: &&&&&&&&&&&05400.&&&&005 400 kg
Voimalaite: &&&&&&&&&&&&&&02.&&&&002 × Tumanski R-27-300 -suihkuturbiinia; &&&&&&&&&&&&&052.&&&&0052 kN  per moottori
Suoritusarvot
Suurin nopeus: &&&&&&&&&&&01000.&&&&001 000 km/h
Lentomatka: &&&&&&&&&&&&0370.&&&&00370 km
Aiheesta muualla

Air Vectors: Soviet Jet VTOL: Yak-36, Yak-38, & Yak-41 (englanniksi)
Yakovlev Yak-36 Freehand, le Crécerelle russe (ranskaksi)
Airwar.ru: Як-36 (venäjäksi)
Як-36 (venäjäksi)
Information Libre

| Information Libre Sham 69 |
| --- | --- | --- |

Studioalbumin tiedot
 Julkaistu: 11. toukokuuta 1992
 Formaatti: CD, LP
 Tuottaja(t): Dave Parsons, Jimmy Pursey, Stuart Epps
 Tyylilaji: punk rock, Oi!
 Levy-yhtiö: Rotate Records (ROT CD 6)
Sham 69:n muut julkaisut
| Volunteer 1988 | Information Libre 1991 | Soapy Water and Mister Marmalade 1995 |
Information Libre on englantilaisen punk rock -yhtye Sham 69:n albumi vuodelta 1991.
Kappaleet

Kaikki kappaleet säv. Jimmy Pursey ja Dave Parsons jollei toisin mainita.
Kappaleet > Kappaleet

Break on Through – 2.47 (säv. The Doors)
Uptown – 2.38
Planet Trash – 4.19
Information Libertaire – 3.26
Caroline's Suitcase – 4.17
Feel It – 3.17
King Kong Drinks Coca-Cola – 2.32
Saturdays and Strangeways – 3.27
Breeding Dinosaurs – 4.01
Wild and Wonderful – 4.54
Muusikot

Jimmy Pursey – laulu
Dave Parsons – kitara
Andy Prince – basso
Ian Whitewood – rummut, kosketinsoittimet
Stuart Epps – kosketinsoittimet
Patricia de Mayo – kosketinsoittimet
Linda Paganelli – saksofoni
Arviot

Allmusic:
Aiheesta muualla

Information Libre discogs.com -sivustolla
Iron Man (vuoden 1931 elokuva)

| Iron Man |
| --- | --- |

Ohjaaja:  Tod Browning
Käsikirjoittaja:  Francis Edward Faragoh Romaani: W. R. Burnett
Tuottaja:  Tod Browning   Carl Laemmle Jr. E. M. Asher
Kuvaaja:  Percy Hilburn
Leikkaaja:  Milton Carruth
Pääosat:  Lew Ayres   Robert Armstrong   Jean Harlow
Valmistustiedot
Valmistusmaa:  Yhdysvallat
Tuotantoyhtiö:  Universal Studios
Levittäjä:  Universal Studios
Ensi-ilta:  30. huhtikuuta 1931
Kesto:  73 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Iron Man on Tod Browningin ohjaama yhdysvaltalainen draamaelokuva vuodelta 1931. Käsikirjoituksesta vastasi Francis Edward Faragoh, joka kirjoitti elokuvan W. R. Burnettin romaanin pohjalta. Elokuvan pääosissa nähdään Lew Ayres, Robert Armstrong ja Jean Harlow. Sivuosissa ovat muiden muassa John Miljan ja Edward Dillon. Elokuva kestää noin 73 minuuttia ja on mustavalkoinen. Universal Studios tuotti elokuvan. Iron Man sai ensi-iltansa Yhdysvalloissa 30. huhtikuuta vuonna 1931.
Juoni

Iron Man kertoo ammattinyrkkeilijä Kid Masonista (Ayres), joka menettää vaimonsa Rosen (Harlow) avausottelussa, joka jättää hänet Hollywoodissa. Ilman Rosea, Mason alkaa treenata ja voittaa. Rose tulee takaisin ja haluaa Masonin vedostaa hänen manageriaan Regania (Armstrong), ja korvaa hänelle Rosen salaisen rakastajan Lewisin (Miljan) kanssa.
Näyttelijät

| 0 | 1 | 2 |
| --- | --- | --- |
|  Lew Ayres  | … |  Kid Mason   |
|  Robert Armstrong  | … |  George Regan   |
|  Jean Harlow  | … |  Rose Mason   |
|  John Miljan  | … |  Paul H. Lewis   |
|  Edward Dillon  | … |  Jeff   |
|  Mike Donlin  | … |  McNeil   |
|  Morrie Cohan  | … |  Rattler O'Keefe   |
|  Mary Doran  | … |  Revyytyttö   |
|  Mildred Van Dorn  | … |  Gladys DeVere   |
|  Ned Sparks  | … |  Riley   |
|  Sammy Blum  | … |  Mandel   |
Aiheesta muualla

Iron Man Internet Movie Databasessa (englanniksi)
Iron Man Trailerfan.comissa (Arkistoitu – Internet Archive) (englanniksi)
Sahelinparatiisileski

| Sahelinparatiisileski |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Lesket Viduidae
Suku::  Lesket Vidua
Laji::  orientalis
Kaksiosainen nimi
 Vidua orientalis  Heuglin, 1870 tai 1871 
Katso myös
   Sahelinparatiisileski Wikispeciesissä   Sahelinparatiisileski Commonsissa 
Infobox OKNimi-testi OKIUCN-testi OK: 
Sahelinparatiisileski (Vidua orientalis) on leskien heimoon kuuluva varpuslintu. Birdlife Internationalin luokittelussa sitä pidettiin aiemmin samana lajina paratiisilesken kanssa.